Iașul e în fierbere. De ieri, e un desant PSD a descins în capitala Moldovei ca să pregătească mitingul „de Ziua Europei”. Mașinile luxoase, cu numere de Ilfov, Bacău, Neamț, parcate în centru, au atras rapid atenția trecătorilor. Azi sunt așteptate câteva sute de autocare care să aducă zeci de mii de oameni din toată Moldova. În unele orașe, nu mai sunt autobuze pentru transportul public. De pildă, la Neamțul baronului Ionel Arsene, marele prieten al lui Liviu Dragnea, cetățenii au fost anunțați că azi „o parte din autobuze ce execută programul de transport vor intra într-o verificare tehnică urgentă” și că vor fi înlocuite cu troleibuze.

Piața Unirii a fost spălată de ploaie. Dar canalizările au refulat și un miros greu, de hazna a umplut Piața Unirii. O vidanjă a fost adusă urgent în ajunul marelui miting, pentru a desfunda canalele, chiar în timp de se amplasa scena pe care urmează să urce liderii PSD. Au fost chemate vidanjele de la societatea locală. Trecătorii glumeau aseară: „Iese rahatul din pământ“. Mirosul a persistat ore întregi, așa că cei care au ieșit la plimbare sau în „recunoaștere “ se țineau cu mâna de nas.

Vedeți și ce se întâmplă la Sibiu:

„Mă uit la sala care de obicei găzduiește cele mai importante proiecții cinematografice și îmi dau seama că Sibiul joacă în cel mai european film cu putință. E o lume a valorilor împărtășite, a dialogului presărat cu umor cultural, a standardelor, a credințelor că trebuie să rămânem împreună pentru Europa, fiindcă, vorba cântecului, «love is all EU need»”. Continuarea aici

În profunzime:

Cristian Tudor Popescu: Marțieni în România.

„Acum, astăzi, la Sibiu, România, se iau decizii importante pentru viitorul Uniunii Europene.

Așa, și?

Până în 2021 vor fi scoase de pe piața UE mezelurile, chipsurile, popcornul la microunde, supele la plic, margarina, deoarece omoară anual zeci de mii de cetățeni UE.

Ia uite-ai dracu, păi, și ce, noi să mâncăm ca la spital?

8 țări europene vor ca până în 2050 emisiile de gaze cu efect de seră să ajungă la zero. Pentru că se topesc mii și mii de tone de gheață din calotele polare și dispar sute de specii de animale și plante.

Și ce treabă avem noi? Ce, România e la Polu Nord? Am gheață să bag berea la rece, dă-i în gâții mă-sii cu clima lor, că a zis și Trump că asta cu încălzirea e minciună.” Continuarea aici

Dar asta nu a fost tot. Un ieșean revoltat de decizia PSD de a organiza miting de Ziua Europei a venit cu un tricou anti. Unul dintre muncitorii care lucrau la asamblarea scenei a cerut tricoul anti PSD și a lucrat așa ore întregi. Sute de comentarii au invadat rețelele de socializare. Dimineața, ieșeni din societatea civilă căutau locuri pentru bannere anti PSD. Iar surse din partid ne-au mărturisit că organizația nu găsise încă la ora 9.30 un cor de copii care să cânte Oda Bucuriei la mitingul PSD.



Foto: Mihai Drușcă Facebook